  Руслан Нуриахметов Майя Бывальцева Пенси фонд калыклы мерлыко юрттэт сётонъя ёзэсъёслэсь солы выжтэм пособиосты сётъяны кутскиз. 2022-тӥ арысен ПФР вить категориослы тыронъёсты тупатэ но тыре. Со сярысь Удмуртиысь тӧролэн но кивалтэтлэн пресс-сулжбазы ивортӥз. Тыронъёсты басьтӥсьёс пӧлы пыро: - ужасьтэм кунмуртъёс, кинлэн пиналъёсыз вань; - радиаци улэ шедьылэмъёс; - реабилиторовать карем муртъёс; - сӧсыръёс (сӧсыр пиналъёс), кинлэн эм мугъёсъя транспортэз вань; - ожгарчиос но соослэн семьяоссылэн ёзчиоссы, кин пенсизэ ПФР пыр басьтэ. Пенси фондлэн Удмуртиысь ёзэтэз толшор пумозь 8 сюрс 71 адямилы оглом 6,8 миллион манетлэсь трос коньдон тыроз. Тыронъёсты почта яке банкъёс пыр сётъяло. Пособиосты банк пыр басьтӥсьёслы толшор понна тыронъёс вуизы ни. Почта азьвыл пусъем радлыкъя ужа, нуналзэ ас почта ёзтэ жингыртыса тодыны луоз. Толшор понна тыронъёсты дырызлэсь вазь сёто, калык сое тулыспалэ гинэ басьтыны кулэ вал. Толшор понна пособиосты тулыспалэ басьтозы соос гинэ, кин тыронъёсты толшоре но тулыспалэ тупатӥз Тулыспал понна тыронъёсты южтолэзьлэн нырысетӥ нуналъёсаз сётъялозы. Южтолэзьысен коньдонэз дышем радлыкъя тырозы, соя азьвыл толэзь понна пособиос выль толэзе (1-25 числоосы) тырисько. Калыклы мерлыко юрттэт сётонъя ёзэсъёсысь Пенси фондлы сётэм тыронъёсты тупатон пумысен ивортодлэт ПФР-лэн сайтысьтыз шедьтыны яке 8 (3412) 607-508, 607-510 номеро телефонъёсъя жингыртыса тодыны луоз. Тегъёс: Удмуртия Пенсифонд Ижкар  